Forretningsorden Fonden Vendepunktet

1. Mødeform

Der køres med fast skabelon for bestyrelsesmøder, der fungerer som både indkaldelse samt beslutningsreferat i samme dokument. Det efterstræbes derfor, at referatet kan sendes til bestyrelsen umiddelbart ved mødets afslutning.

Bestyrelsen kan indbyde andre til at deltage i møderne, når der behandles spørgsmål af særlig interesse for dem, eller hvor vedkommende har særlig kompetence i sagen. Dette skal fremgå af mødeindkaldelsen.

Punkter til dagsorden fremsendes til formanden 7 dage før de fastlagte bestyrelsesmøder. Ved ekstraordinære indkaldte møder kan alle bestyrelsesmedlemmer fremsende punkter over mail til formanden.

Til fastlagte bestyrelsesmøder forventes deltagelse med mindre, at der er meldt afbud 7 dage før. Ved ekstraordinære indkaldte bestyrelsesmøder bruges Doodle hvor hvert medlem be/afkræfter rækken af datoforslag.

1. Arbejdende udvalg

Bestyrelsen kan vedtage arbejdende forretningsudvalg mellem bestyrelsesmøderne, som varetager specifikke opgaver. Information fra forretningsudvalget sker via mail til de resterende bestyrelsesmedlemmer. Bestyrelsen kan vedtage, at andre interessenter end bestyrelsesmedlemmer kan indgå i deltagelsen af forretningsudvalgene.

1. Bestyrelsens rolle og arbejde

Der udarbejdes i sidste kvartal af hvert år et årshjul, hvor der fastsættes datoer for bestyrelsesmøderne for førstkommende halvår. Her afstemmes forventninger mellem bestyrelsesmedlemmerne i forhold til deltagelse i eventuelle forretningsudvalg samt arbejdsopgaver mellem møderne.

1. Kommunikation

Væsentligste redskab er mail og bruges særligt til informationer vedr. udviklingen i eksempelvis forretningsudvalgenes arbejde mellem møderne. Der er ikke forventninger om svar/kommentar fra alle bestyrelsesmedlemmer, når det gælder løbende information, men forretningsudvalgene kan bede om en konkret kommentar til en valgt strategisk retning og her vil tavshed tolkes som samtykke.

1. Forretningsordens anvendelse

Forretningsordenen forventes løbende udvidet/opdateret i takt med, at Projekt Vendepunktet etableres og finder sin form. Forretningsordenen skal understøtte og tydeliggøre bestyrelsens arbejde, så der skabes en gennemsigtighed i forhold til eventuelle nye bestyrelsesmedlemmer samt til den resterende organisation. Denne opdatering og udvidelse sker med godkendelse af en samlet bestyrelse.